CELEX: 52018PC0571
Language: hr
Date: 2018-08-06
Title: Prijedlog ODLUKE VIJEĆA o utvrđivanju stajališta Europske unije u vezi s odlukom Odbora za SGP osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu pristupanja Republike Hrvatske Europskoj uniji

EUROPSKA KOMISIJA
            Bruxelles, 6.8.2018.
            COM(2018) 571 final
            2018/0301(NLE)
            Prijedlog
            ODLUKE VIJEĆA
            o utvrđivanju stajališta Europske unije u vezi s odlukom Odbora za SGP osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu pristupanja Republike Hrvatske Europskoj uniji
            
               
         
         
            
               OBRAZLOŽENJE
            
            
               1.PREDMET PRIJEDLOGA
            
            
               
                  Ovaj se prijedlog odnosi na odluku o utvrđivanju stajališta Europske unije („Unija”) u vezi s odlukom Odbora za SGP osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, (u nastavku „Sporazum”) u pogledu pristupanja Republike Hrvatske Europskoj uniji.
               
               
                  2.
                        KONTEKST PRIJEDLOGA
               
               
                  2.1.
                        Prijelazni sporazum o gospodarskom partnerstvu između Gane i EU-a 
               
               
                  Sporazumom između Gane, s jedne strane, i Europske zajednice i njezinih država članica, s druge strane
                     1
                  , želi se stvoriti početni okvir za sporazum o sveobuhvatnom gospodarskom partnerstvu u skladu sa Sporazumom iz Cotonoua. Sporazum se privremeno primjenjuje od 15. prosinca 2016.
               
               
                  2.2.
                        Odbor za SGP
               
               
                  Obor za SGP zajedničko je institucijsko tijelo tog Sporazuma. Člankom 73. Sporazuma utvrđeno je da je Odbor za SGP odgovoran za upravljanje svim područjima obuhvaćenima Sporazumom i izvršavanje svih zadataka navedenih u Sporazumu. Odbor za SGP donosi svoje odluke konsenzusom. Djelovanje Odbora za SGP između Gane i EU-a utvrđeno je u njegovu poslovniku o kojem su se stranke dogovorile na prvom sastanku Odbora za SGP održanom u siječnju 2018.
               
               
                  2.3.
                        Predviđeni akt Odbora za SGP
               
               
                  Na svojem drugom sastanku od [datum] Odbor za SGP trebao bi donijeti odluku u pogledu pristupanja Republike Hrvatske Uniji („predviđeni akt”). 
               
               
                  U članku 77. Sporazuma navodi se da Odbor za SGP može odlučiti o bilo kakvoj prijelaznoj mjeri ili izmjenama koje bi mogle biti potrebne s obzirom na pristupanje novih država članica Uniji.
               
               
                  Svrha je predviđenog akta provesti izmjene Sporazuma nakon pristupanja Republike Hrvatske Uniji.
               
               
                  Predviđeni akt postaje obvezujući za stranke u skladu s člankom 77. stavkom 3. Sporazuma u kojem se navodi sljedeće: „Stranke preispituju učinke pristupanja novih država članica Europske unije na ovaj Sporazum Odbor za SGP može odlučiti o bilo kakvoj prijelaznoj mjeri ili izmjenama koje bi mogle biti potrebne.”
               
               
                  3.
                        STAJALIŠTE KOJE TREBA DONIJETI U IME UNIJE
               
               
                  Republika Hrvatska pristupila je Uniji 1. srpnja 2013. Pristupnom klauzulom iz članka 77. stavka 2. Sporazuma predviđa se pristupanje Hrvatske Sporazumu deponiranjem Akta o pristupanju. Hrvatska je svoj Akt o pristupanju Sporazumu deponirala 22. ožujka 2017. kod Glavnog tajništva Vijeća Europske unije Za naknadne izmjene potrebne zbog pristupanja klauzulom o pristupanju predviđa se odluka Odbora za SGP.
               
               
                  Stoga bi Unija trebala utvrditi svoje stajalište koje će zauzeti u vezi s donošenjem odluke Odbora za SGP u pogledu izmjena potrebnih zbog pristupanja Republike Hrvatske Sporazumu.
               
               
                  Ovom nacrtu odluke Vijeća priložen je nacrt odluke Odbora za SGP. 
               
               
                  Ovaj Sporazum primjenjuje se, s jedne strane, na područja na kojima se primjenjuje Ugovor o funkcioniranju Europske unije („UFEU”) te pod uvjetima utvrđenima u tom Ugovoru i, s druge strane, na državno područje Gane. 
               
               
                  4.
                        PRAVNA OSNOVA
               
            
         
         
            
               
                  4.1.
                        Postupovna pravna osnova
               
               
                  4.1.1.
                        Načela
               
               
                  Člankom 218. stavkom 9. UFEU-a predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
               
               
                  Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Tim pojmom obuhvaćeni su i instrumenti koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                     2
                  .
               
               
                  4.1.2.
                        Primjena u predmetnom slučaju
               
               
                  Odbor za SGP tijelo je osnovano na temelju Sporazuma za potrebe provedbe Sporazuma.
               
               
                  Člankom 77. Sporazuma predviđeno je da Odbor za SGP može odlučiti o prijelaznim mjerama ili izmjenama koje su potrebne u slučaju pristupanja novih država članica Uniji.
               
               
                  Akt koji Odbor za SGP treba donijeti akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 77. Sporazuma jer se njime izmjenjuje međunarodni sporazum koji već obvezuje Uniju.
               
               
                  Predviđenim aktom ne dopunjuje se niti izmjenjuje institucionalni okvir Sporazuma.
               
               
                  Stoga je postupovna pravna osnova predložene odluke članak 218. stavak 9. UFEU-a.
               
               
                  4.2.
                        Materijalna pravna osnova 
               
               
                  4.2.1.
                        Načela
               
               
                  Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se donosi stajalište u ime Unije. Ako predviđeni akt ima dva cilja ili dva elementa te ako se jedan od tih dvaju ciljeva ili elemenata smatra glavnim, a drugi sporednim, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi i to onoj koju zahtijeva glavni ili prevladavajući cilj ili element.
               
               
                  4.2.2.
                        Primjena u predmetnom slučaju
               
               
                  Glavni cilj i sadržaj predviđenog akta odnose se na trgovinu i pitanja povezana s trgovinom. Stoga je materijalna pravna osnova predložene odluke članak 207. UFEU-a.
               
               
                  4.3.
                        Zaključak
               
               
                  Pravna osnova za ovu Odluku Vijeća jest UFEU, posebno članak 207. u vezi s člankom 218. stavkom 9. 
               
               
                  5.
                        OBJAVA PREDVIĐENOG AKTA
               
            
            
               Budući da će se odlukom Odbora za SGP izmijeniti Sporazum, nakon donošenja trebalo bi ga objaviti u Službenom listu Europske unije.
            
            
               2018/0301 (NLE)
            
         
         
            
               Prijedlog
            
            
               ODLUKE VIJEĆA
            
            
               o utvrđivanju stajališta Europske unije u vezi s odlukom Odbora za SGP osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu pristupanja Republike Hrvatske Europskoj uniji
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 207. i članak 218. stavak 9.,
            
            
               uzimajući u obzir prijelazni Sporazum o gospodarskom partnerstvu između Republike Gane, s jedne strane, i Europske zajednice i njezinih država članica, s druge strane
                  3
                („Sporazum”),
            
            
               uzimajući u obzir prijedlog Europske komisije,
            
            
               budući da:
            
            
               (1)Sporazum se privremeno primjenjuju od 15. prosinca 2016.
            
            
               (2)Ugovor o pristupanju Republike Hrvatske Europskoj uniji („Unija”) potpisan je 9. prosinca 2011. i stupio je na snagu 1. srpnja 2013. 
            
            
               (3)Republika Hrvatska pristupila je Sporazumu 8. studenog 2017. deponiranjem Akta o pristupanju.
            
            
               (4)U skladu s člankom 77. Sporazuma Odbor za SGP može odlučiti o bilo kakvim izmjenama koje bi mogle biti potrebne zbog pristupanja novih država članica Uniji.
            
            
               (5)Primjereno je utvrditi stajalište koje će Unija zauzeti u vezi s donošenjem odluke Odbora za SGP [datum] u pogledu izmjena Sporazuma koje su potrebne zbog pristupanja Republike Hrvatske Uniji,
            
            
               DONIJELO JE OVU ODLUKU:
            
            
               Članak 1.
            
            
               Stajalište Unije u vezi s donošenjem odluke na godišnjem sastanku Odbora za SGP osnovanog na temelju prijelaznog Sporazuma između Republike Gane, s jedne strane, i Europske zajednice i njezinih država članica, s druge strane [datum] u pogledu pristupanja Republike Hrvatske Uniji temelji se na nacrtu odluke Odbora za SGP priloženom ovoj Odluci.
            
            
               Članak 2.
            
            
               Odluka Odbora za SGP se nakon donošenja objavljuje u Službenom listu Europske unije.
            
            
               Članak 3.
            
            
               Ova je Odluka upućena Komisiji.
            
         
         
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        SL L 287, 21.10.2016., str. 3.–319.
               
               
                  
                     (2)
                  
                        Presuda Suda Europske unije od 7. listopada 2014., Njemačka protiv Vijeća (OIV), C-399/12, ECLI:EU:C:2014:2258, točke od 61. do 64.
               
               
                  
                     (3)
                  
                        SL L 287, 21.10.2016., str. 1.–2.
               
            
      
    ---documentbreak--- 
      
         
               EUROPSKA KOMISIJA
            Bruxelles,6.8.2018.
            COM(2018) 571 final
            PRILOG
            
            Prijedlogu Odluke Vijeća
            o utvrđivanju stajališta Europske unije u vezi s odlukom Odbora za SGP osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, u pogledu pristupanja Republike Hrvatske Europskoj uniji
            
               
         
         
            
               PRILOG
            
            
               Nacrt
            
            
               ODLUKE br. …/2018 ODBORA ZA SGP
            
            
               osnovanog na temelju prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane
            
            
               od [datum]
            
            
               u pogledu pristupanja Republike Hrvatske Europskoj uniji
            
            
               ODBOR ZA SGP,
            
            
               uzimajući u obzir prijelazni Sporazum o gospodarskom partnerstvu između Gane, s jedne strane, i Europske zajednice i njezinih država članica, s druge strane („Sporazum”), koji je potpisan u Bruxellesu 28. srpnja 2016. i privremeno se primjenjuje od 15. prosinca 2016., a posebno njegove članke 76., 77. i 81.,
            
            
               uzimajući u obzir Ugovor o pristupanju Republike Hrvatske Europskoj uniji („Unija”) te Akt o pristupanju Sporazumu koji je Republika Hrvatska deponirala 8. studenoga 2017.,
            
            
               budući da:
            
            
               (1)Ovaj Sporazum primjenjuje se, s jedne strane, na područja na kojima se primjenjuje Ugovor o funkcioniranju Europske unije te pod uvjetima utvrđenima u tom Ugovoru i, s druge strane, na državno područje Gane.
            
            
               (2)U skladu s člankom 77. Sporazuma Odbor za SGP može odlučiti o bilo kakvim izmjenama koje bi mogle biti potrebne zbog pristupanja novih država članica Uniji.
            
            
               DONIO JE OVU ODLUKU:
            
            
               Članak 1.
            
            
               Republika Hrvatska, kao stranka Sporazuma, jednako kao i ostale države članice Unije donosi i prima na znanje tekstove Sporazuma te priloge, protokole i deklaracije priložene tom Sporazumu.
            
            
               Članak 2.
            
            
               Sporazum se mijenja kako slijedi: Članak 81. zamjenjuje se sljedećim: 
            
            
               „Članak 81.
            
            
               Vjerodostojni jezici
            
         
         
            
               Ovaj je Sporazum sastavljen u dva primjerka, na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.”
            
            
               Članak 3.
            
            
               Unija dostavlja tekst Sporazuma na hrvatskom jeziku Republici Gani.
            
            
               Članak 4.
            
            
               Odredbe Sporazuma primjenjuju se na robu izvezenu iz Republike Gane u Republiku Hrvatsku ili iz Republike Hrvatske u Republiku Ganu koja zadovoljava pravila o podrijetlu koja se primjenjuju na državnom području stranaka te je 15. prosinca 2014. bila u provozu ili privremeno pohranjena u carinskom skladištu ili slobodnoj zoni u Republici Gani ili u Republici Hrvatskoj
            
            
               U slučajevima iz stavka 1. odobrava se povlašteno postupanje, podložno podnošenju carinskim tijelima zemlje uvoznice, u roku od četiri mjeseca od datuma stupanja na snagu ove Odluke, dokaza o podrijetlu koji su naknadno izdala carinska tijela zemlje izvoznice.
            
            
               Članak 5.
            
            
               Republika Gana se obvezuje da u vezi s pristupanjem Hrvatske Uniji neće isticati nikakva potraživanja, zahtjeve ili upućivanja te da neće izmijeniti ili povući bilo koju koncesiju na temelju članka XXIV. stavka 6. i članka XXVIII. Općeg sporazuma o carinama i trgovini („GATT”) iz 1994. ili članka XXI. Općeg sporazuma o trgovini uslugama („GATS”).
            
            
               Članak 6. 
            
            
               Ova Odluka stupa na snagu na dan potpisivanja.
            
            
               Međutim, članci 3. i 4. primjenjuju se s učinkom od 15. prosinca 2016.
            
            
               Sastavljeno u xxx xxx
            
            
                     
                        Za Republiku Ganu 
                     
                  
                  
                     
                        Za Europsku uniju